**Renginio scenarijus**

**„ABĖCĖLĖS ŠVENTĖ“**

**TIKSLAI**:

 **Bendrieji tikslai :**

1. Sukurti linksmą nuotaiką, prisimenant kalbos, žinių pasaulį.
2. Siekti nuoširdaus, šilto bendravimo tarp šventės dalyvių.

 **Korekciniai tikslai :**

1. Ugdyti vaikų kalbą, turtinti žodyną.
2. Lavinti mąstymo, dėmesio, atminties procesus.
3. Suteikti vaikams džiugių emocijų.

**FORMA**: šventė.

**METODAI**: aiškinimas, demonstravimas, stebėjimas, pasakojimas, pokalbis.

**PRIEMONĖS**: muzikinis centras, audiokasetės, vaikų darbeliai, popierinės raidės, vaikų kaukės, salės dekoracijos, emblemos, prizai.

**RENGINIO EIGA**

1. Įžanginė dalis.
2. Renginio eiga.
3. Apibendrinamasis žodis.

1. ĮŽANGINĖ DALIS

Kartu su mokiniais puošiame salę. Kalbame apie būsimą šventę:

* Kokią šventę švęsime? (abėcėlės šventę)
* Kaip stengsimės kalbėti šventės metu? (aiškiai, gražiai)
* Kuo būsite? Ką vaidinsite?
* Kokias raideles pažįstate?
* Ar jums patinka pasakos? Eilėraštukai? Mįslės?
* Koks metų laikas artėja?
* Ką veiksite per vasaros atostogas?
* Nupieškime, spalvinkime, rašykime, klijuokime raideles.
* Surenkime parodėlę.

2. RENGINIO EIGA

Skambant muzikai „Mes žemės vaikai“, mokiniai įeina į salę. Kiekvieną klasę pasitinka vedančiosios, praneša kokia klasė atvyko, palydi ją į vietą.

* Atvyko 1-os klasės mokiniai ir jų mokytoja (mokytojos vardas).
* Pasitikime .... klasę ir mokytoją ...
* Kviečiame ... klasės mokinius ir jų mokytoją ...
* Atvyko ... klasės mokiniai ir jų mokytoja ....
* Kviečiame vyriausius... klasės mokinius.

Groja iškilminga muzika. Klasės susėda į savo vietas, prisisega šventės emblemas.

Renginio vedančiosios (du suaugę):

* Sveiki visi Abėcėlės šventės dalyviai. Leiskite jus pasveikinti atvykus į Žinių karalystę ir palinkėti sėkmės. Šiandien į gėrio, grožio ir žinių pasaulį mes eisime gerumo takeliu.

Suaugęs:

* Gerumo reikia ir švelnumo.

Labai jo reikia mums visiems,

Kad jį galėtume dalinti

Ir artimiems, ir svetimiems.

Suaugęs:

* Viskas vieną kartą būna pirmą kartą...

O ar antrą kartą pakartoti verta?

Ir dešimtą kartą verta pakartoti,

Nes geruos darbeliuos nevalia sustoti.

Suaugęs:

* Jei mokyklon būsi pirmą kart nuėjęs,

Tai ir antrą kartą skrisi ten kaip vėjas.

O visokių kartų bus tau visas šimtas,

Būsi tu moksleivis didelis ir rimtas.

Skelbiame šventės pradžią ir kviečiame pasižiūrėti mini vaidinimo „Pelėda ir pelėdžiukai“.

Autorius (Suaugęs). Trys vaikiukai pelėdžiukai

 Sutūpė į pušį.

 Čia visokių mokslų moko

 Juos pilka motušė.

 Pelėda (Vaikas). – Parašykite ant lapo

 A ir B, vaikeliai...

I pelėdžiukas (Vaikas). – Oi, mamyte,

 Skauda snapą...

II pelėdžiukas (Vaikas). –Man nagelį gelia...

III pelėdžiukas (Vaikas).- Nerašykim raidžių tuoj-

Visi trys. – Parašysime rytoj...

Pelėda. – Tai skaitykime.

Autorius. Pasakė motina pilkoji.

I pelėdžiukas. – Man, mamyte, skauda akį...

II pelėdžiukas. – Man, mamyte, koją...

Visi trys. – Neskaitykim, mama, tuoj...

 Paskaitysime rytoj...

Autorius. Atnešė pelėda pelę,

 Nusileido į pušelę.

Visi trys pelėdžiukai. – Duok, mamyte, pelę tuoj...

Pelėda. – Pelę gausite...rytoj.

 Mano vaikeliai,

 Visada žinokit :

 Kas mamos neklauso,

 Valgo duoną sausą.

- Kviečiame pašokti šokį – žaidimą „Vijo lizdą pelėda”.

Suaugęs:

- Gal pažaiskime raidyną, ką apie raides jūs žinot?

Suaugęs rodo raides, vaikai jas pasako ir sega prie lentos.

Suaugęs:

- Raidelės mažytės

Pasaulį parodys,

Viena prie kitos-

Ir susideda žodis.

Suaugęs: Suaugęs:

- Susikūprinus, rami Kas nežino raidės šios

Kaip kalnai – smailioji M. Ją pamatęs išsižios.

Turi žodžių ji dailių- Ojojoj ir Ohoho.

Mokykla, Mama, Myliu. Obuoliukas raidė O.

Suaugęs: Suaugęs:

- Kas? Kur? Kaip? Kodėl? Kada? Medis lauko vidury-

Įdomu man visada. Šakočiausia raidė Y.

Kurmis, klumpės, kalvis, kovas,

K – tai klausimų vadovas.

 Suaugęs: Suaugęs:

- Aš esu lūšis ir lapė. Abėcėlėje pirma

Na ar žinote, kodėl? Aš esu raidelė A.

Jums dar niekas nepasakė? Aš avelė, agurotis,

Aš klajūnė raidė L. Manimi papuoštos stotys.

Suaugęs:

- Koks žodis išėjo? Perskaitykime. (Mokykla)

Suaugęs:

- Aš ėjau, ėjau, ėjau,

Ramunėlę pamačiau.

Suaugęs:

- Jūs ištrauksit po lapelį ir atliksite darbelį.

Kiekviena klasė nuplešia po vieną žiedlapį ir turi atlikti užduotį. Užduotys skiriamos ir kitiems šventės dalyviams.

Suaugęs:

- I užduotis... klasei: Pašokti pasirinktą šokį – „Raidžių traukinukas“.

Suaugęs:

- II užduotis .... klasei: Užminti tris mįsles mokiniams ir svečiams.

Suaugęs:

- III užduotis .... klasei: Suvaidinti pasaką „Ožka ir ožiukai“.

Suaugęs:

- IV užduotis ikimokyklinukams: Sudėkite raideles į vietas, eikime raidžių takeliu.

Suaugęs:

- V užduotis .... klasei : Pamėgdžioti paukščių garsus.

Suaugęs:

- VI užduotis direktorei ir pavaduotojai : Nupiešti mūsų mokyklą ir papasakoti ką nupiešėte.

Suaugęs :

- VII užduotis III klasei : Padeklamuoti eilėraštį.

Suaugęs:

- Pakvieskime pirmokėlius padeklamuoti eilėraštį

 Vaikai :

* O spalvotoji knygele,

Vesk mane į savo šalį.

Savo šalį stebuklingą,

Kur raidėm ir žodžiais sninga.

Tuoj visi pasieksim Pažinimo šalį,

Toj šaly kiekvienas sužinot daug gali.

Traukinys važiuoja, bilda čiuku, čiuku...

Oi, kiek čia mergyčių, oi kiek čia berniukų.

Traukinys į kalną savo žygį tęsia,

Veža link saulutės pirmokėlių klasę...

Suaugęs :

- Palinguokime, padainuokime dainelę apie mokyklą.

Suaugęs:

- Palesinti paukštį.

Priglobti pabėgusį šunį.

Ir sapną pašaukti,

Siūbuojantį eglės viršūnėj.

Suaugęs:

- Dar smėlio dėžėj

Sutaisyti sulaužytą lėlę.

Pareiti – išeiti-

Sustot pakely valandėlę.

Suaugęs:

- Pakalbint gražiai

Mūsų kiemą bešluojančią sargę.

Sugrįžus namo –

Apkabinti močiutę – ji verkia...

Suaugęs :

- Jau baigias diena,

O darbelių darbų – nemąžta...

Palesinti paukštį...

Priglobti paklydusį šunį...

Ir niekuomet nepamiršti stebuklingo žodelio „Ačiū“.

Suaugęs :

- Pažadėkite saugoti savo knygelę,

Ji į mokyklą parodys jums kelią.

Suaugęs :

- Jei jos nedraskysit, nemėtysit jos,

Knygelė kalbės, deklamuos ir svajos...

Kiek grožio jos žodžiuose ir piešiniuos.

3. APIBENDRINAMASIS ŽODIS.

Paklausiame, ar visiems patiko šventė? Gal kas nori ką nors pasakyti?

Padėkojame šventėje dalyvavusiems vaikams ir svečiams. Vaišiname visus saldumynais. Atsisveikiname.

Scenarijaus autorė: Agnė Talalienė.

Ugdymo įstaiga: Ukmergės "Ryto" specialioji mokykla.